Ba laifi na bane don a dauki lokaci ba a kai ga ci ba – Shugaba Buhari
Ko me za a kira ni, sai na karbo dukiyar Gwamnati a hannun Barayi – Buhari
6 months ago 2264 views by Muhammad Malumfashi
Shugaban Najeriya Muhammadu Buhari, ya bayyana cewa masu sukar sa su na cewa gwamnatin sa ba ta tafiya yadda ya kamata, ba su damun sa. Ana yawan kiran shugaban kasar Baba Go Slow a Najeriya.
Buhari yace bai da laifi ddon a dauki lokaci ba a kai ga ci ba a harkar yaki da sata
Buhari yace alkawuran da yake kokarin cikawa su ne wanda yayi a baya; na yaki da rashin gaskiya da inganta tsaro da kuma bunkasa tattalin arziki. A cewar sa an samu nasara a fannin tattali ta hanyar noma, sannan kuma yace an samu tsaro.
A fannin yaki da barayi ne shugaban yace ake ganin rashin saurin gwamnatin sa. Shugaban kasar yace tsarin kasar ya sa ake kuka tare da hanzarin ganin an gama maganin wadanda su ka saci dukiyar al’umma, Buhari yace yana bakin kokarin sa.
A Ranar Talatar nan ne shugaban kasar yayi wannan jawabi lokacin da ya gana da jagororin kiristoci da ke cikin Garin Abuja. Shugaba Buhari yace har gobe, ba zai kuma daina nuna wadanda su ka yi wa Najeriya illa da yatsa ba domin a san su.
Ministan birnin tarayya, Mohammed Bello yayi wa shugaban kasar addu’a na samun isasshen lafiya domin cigaba da aikin kwaran da ya soma. Haka kuma wani babban Fasto a Tawagar, Nicholas Okoh, ya ji dadin ganin yadda Buhari ya samu lafiya.
EFCC Latest NewsMuhammadu Buhari Latest NewsHausa NewsDawowar Shugaba Buhari
Yanzu Yanzu: Yan ta’addan Boko Haram sun kai hari sun kona gidaje kusa da garin Chibok